stanford-oval/wikipedia huggingface dataset:
ปวีณ พงศ์สิรินทร์

| พลตำรวจตรี ปวีณ พงศ์สิรินทร์ ป> ช., ป.ม. |
| --- | --- |
เกิด: 24 มกราคม พ.ศ. 2501 (66 ปี) ประเทศไทย
สัญชาติ: ไทย, ออสเตรเลีย
ศิษย์เก่า: โรงเรียนนายร้อยตำรวจ
อาชีพ: ข้าราชการตำรวจ
ปีปฏิบัติงาน: 2525–2558
มีชื่อเสียงจาก: การดำเนินคดีขบวนการค้ามนุษย์ในปี พ.ศ. 2558 จนตนเองต้องลี้ภัย
ตำแหน่ง: รองผู้บัญชาการตำรวจภูธรภาค 8
วาระ: 2557–2558
พลตำรวจตรี ปวีณ พงศ์สิรินทร์ เป็นตำรวจชาวไทย เขามีชื่อเสียงจากการปราบปรามการค้ามนุษย์ในพื้นที่ภาคใต้ของประเทศไทย นำไปสู่การดำเนินคดีกับนายทหารและเจ้าหน้าที่รัฐระดับสูงหลายคน ทำให้ตัวเขาถูกคุกคามจนต้องลาออกจากราชการและลี้ภัยไปยังประเทศออสเตรเลียในปี พ.ศ. 2558
ประวัติ

ปวีณ พงศ์สิรินทร์ เกิดเมื่อวันที่ 24 มกราคม พ.ศ. 2501 เข้าศึกษาที่โรงเรียนนายร้อยตำรวจในปี พ.ศ. 2521 และเริ่มรับราชการตำรวจในปี พ.ศ. 2525 โดยเลือกประจำการอยู่ในภาคใต้ของประเทศไทย ในปี พ.ศ. 2539 เขาจบการศึกษาปริญญาโท พัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์
โดยดำรงตำแหน่งสำคัญอาทิ ผู้บังคับการอำนวยการตำรวจภูธรภาค 8 รองผู้บัญชาการตำรวจภูธรภาค 8 และต่อมาในวันที่ 30 ตุลาคม พ.ศ. 2558 ได้รับการโปรดเกล้าโปรดกระหม่อมให้ดำรงตำแหน่ง รองผู้บัญชาการ ศูนย์ปฏิบัติการตำรวจจังหวัดชายแดนภาคใต้ โดยดำรงตำแหน่งดังกล่าวเพียง 37 วัน ก่อนที่หนังสือลาออกจะมีผล ในวันที่ 6 ธันวาคม พ.ศ. 2558
ภายหลังเขาได้ลี้ภัยไปยังประเทศออสเตรเลีย และต่อมาในวันที่ 26 ธันวาคม พ.ศ. 2565 บีบีซีไทยเปิดเผยว่าเขาได้รับสัญชาติออสเตรเลีย
คดีลอบค้ามนุษย์

มกราคม พ.ศ. 2558 มีการพบว่าชาวโรฮีนจาจากพม่ากำลังถูกขนอยู่ในรถบรรทุกที่จังหวัดนครศรีธรรมราช พล.ต.ต. ปวีณ รองผู้บัญชาการตำรวจภูธรภาค 8 ในขณะนั้น ถูกเสนอชื่อเป็นหัวหน้าชุดสอบสวน แต่ถูกคัดค้านโดยรองผู้บัญชาการตำรวจแห่งชาติคนหนึ่ง เนื่องจากพล.ต.ต. ปวีณ เคยจับกุมนักการเมืองรายใหญ่คนหนึ่งในพื้นที่ภาคใต้ อย่างไรก็ตาม ในขณะนั้น นานาชาติส่งเสียงกดดันประเทศไทยให้รัดกุมต่อการปราบปรามคดีค้ามนุษย์ พล.ต.อ. เอก อังสนานนท์ รองผู้บัญชาการตำรวจแห่งชาติ ต้องการทำผลงานในการก้าวขึ้นสู่ตำแหน่งผู้บัญชาการตำรวจแห่งชาติ จึงแต่งตั้งให้พล.ต.ต. ปวีณเป็นหัวหน้าชุดสอบสวน
พล.ต.ต. ปวีณและเจ้าหน้าที่ตำรวจในบังคับบัญชากว่า 80 นาย ต้องรวบรวมข้อมูลและหาด้วยตนเอง เนื่องจากไม่ได้รับการสนับสนุนจากตำรวจภูธรภาค 8 ชุดสอบสวนของพล.ต.ต. ปวีณสามารถรวบรวมหลักฐานแก่ศาล นำไปสู่การออกหมายจับถึง 153 ครั้ง เกี่ยวพันถึงนักการเมืองท้องถิ่น และนักธุรกิจผู้ร่ำรวยในท้องถิ่น ตลอดจนนายทหารบก นายทหารเรือ และเจ้าหน้าที่ของกองอำนวยการรักษาความมั่นคงภายในราชอาณาจักร ภาค 4
คดีลอบค้ามนุษย์ > ออกหมายจับนายทหาร

หนึ่งในผู้ถูกออกหมายจับคือพล.ท. มนัส คงแป้น ผู้ทรงคุณวุฒิพิเศษกองทัพบก ซึ่งรับผิดชอบเกี่ยวกับความมั่นคงในภาคใต้ ภายหลังปวีณได้รับหมายจับพล.ท. มนัส คงแป้น จากศาล พล.ต.ต. ปวีณก็ได้รับการติดต่อจากพล.ต.ท. สุรเชษฐ์ หักพาล นายตำรวจคนสนิทพล.อ. ประวิตร วงษ์สุวรรณ รัฐมนตรีว่าการกระทรวงกลาโหม เป็นนัยว่าต้องการให้ พล.ท. มนัส คงแป้น ได้รับการประกันตัว แต่พล.ต.ต. ปวีณคัดค้าน เนื่องจากผู้ต้องหาคนอื่นกว่า 60 คนไม่มีใครได้รับการประกันตัว ท้ายที่สุด พล.ท. มนัสก็ไม่ได้รับการประกันตัวและถูกส่งตัวเข้าเรือนจำนาทวี จังหวัดสงขลา
ขณะที่ปวีณเดินหน้าทำคดี เขาได้รับการติดต่อจาก พล.ต. สมศักดิ์ สรไชยเมธา เจ้ากรมจเรทหารบก เพื่อย้ำว่าผู้กำกับดูแลพล.ท. มนัส คงแป้น คือพล.อ. ประวิตร วงษ์สุวรรณ และพล.อ. ประยุทธ์ จันทร์โอชา และเตือนให้เขาหยุดทำคดี แต่พล.ต.ต. ปวีณยังคงเดินหน้าทำคดีต่อไป และขยายผลจนนำไปสู่การออกหมายจับนายทหารระดับกลางถึงระดับสูงอีกจำนวน 4 นาย เมื่อหมายจับถูกส่งไปยังต้นสังกัดของบรรดานายทหารผู้ต้องหา ก็เกิดความไม่พอใจอย่างรุนแรงจากกองทัพ
กันยายน พ.ศ. 2558 พล.ต.ต. ปวีณได้รับคำเตือนฉันมิตรจาก พล.ต.ต. พชร บุญญสิทธิ์ ผู้บังคับการตำรวจภูธรจังหวัดภูเก็ต ว่าพล.อ. ประยุทธ์ จันทร์โอชา กำลังไม่พอใจปวีณ และอาจกระทำบางอย่างเพื่อให้ปวีณหยุดทำคดี ข่าวนี้ทำให้ปวีณรู้สึกเกรงกลัว เพราะขณะนั้นพล.อ. ประยุทธ์เป็นนายกรัฐมนตรีและหัวหน้าคณะรักษาความสงบแห่งชาติ
ชุดสอบสวนของปวีณเป็นอันยุติการทำงานภายหลังจากที่พล.ต.อ. เอก อังสนานนท์ ถูกย้ายไปเป็นปลัดสำนักนายกรัฐมนตรี เจ้าหน้าที่ของชุดสอบสวนเฉพาะกิจถูกบังคับให้กลับไปปฏิบัติหน้าที่ตามปกติ แต่แม้การสอบสวนยุติลงแล้ว ก็ยังมีความโกรธเคืองที่ทับถมจากฝ่ายทหาร ปวีณถูกต่อว่าจากพล.ต.อ. จักรทิพย์ ชัยจินดา ผู้บัญชาการตำรวจแห่งชาติคนใหม่ และถูกด่าทอด้วยคำหยาบจากพล.อ. ไพบูลย์ คุ้มฉายา รัฐมนตรีว่าการกระทรวงยุติธรรม
21 ตุลาคม พ.ศ. 2558 ปวีณได้รับคำสั่งย้ายไปปฏิบัติหน้าที่ในศูนย์ปฏิบัติการตำรวจจังหวัดชายแดนภาคใต้ ซึ่งตั้งอยู่ในจังหวัดยะลา ซึ่งยังคงมีความไม่สงบทางอาวุธ ปวีณรู้สึกไม่ปลอดภัยในชีวิตจึงอุทธรณ์คำสั่งดังกล่าวต่อ พล.ต.อ. จักรทิพย์ ชัยจินดา แต่ก็ได้รับการปฏิเสธ ท้ายที่สุดปวีณส่งหนังสือลาออกในวันที่ 5 พฤศจิกายน พ.ศ. 2558 โดยมีผลในวันที่ 6 ธันวาคม พ.ศ. 2558
อย่างไรก็ตาม ในวันที่ 25 พฤศจิกายน พ.ศ. 2558 มีพระบรมราชโองการให้เขาเป็นรองผู้บัญชาการศูนย์ปฏิบัติการตำรวจจังหวัดชายแดนภาคใต้ โดยให้มีผลย้อนหลังตั้งแต่วันที่ 30 ตุลาคม พ.ศ. 2558 เมื่อปวีณเดินทางไปรับตำแหน่งรองผู้บัญชาการศูนย์ปฏิบัติการตำรวจจังหวัดชายแดนภาคใต้ ก็พบว่าบ้านพักประจำตำแหน่งของเขามีความใหญ่โตหรูหรา มีอาวุธสงครามประจำตัวมากมายให้เลือกใช้ และมีรถยนต์ให้ใช้ถึงสามคันรวมถึงรถยนต์หุ้มเกราะ ปวีณรู้สึกตกใจและสอบถามผู้ใต้บังคับบัญชาว่าเอาเงินมาจากไหน  และได้รับคำตอบว่าเนื่องจากเป็นพื้นที่ไม่สงบ จึงมีงบประมาณมหาศาล และสำนักงานตรวจเงินแผ่นดินจึงไม่ส่งคนลงมาตรวจสอบ
คดีลอบค้ามนุษย์ > ออกจากราชการและลี้ภัย

ภายหลังการส่งหนังสือลาออก ปวีณได้รับการติดต่อจาก พล.ต.ท. ฐิติราช หนองหารพิทักษ์ ผู้บัญชาการตำรวจสอบสวนกลาง เพื่อแจ้งว่าข่าวการลาออกของปวีณทราบแล้วถึงสมเด็จพระบรมโอรสาธิราชฯ สยามมกุฎราชกุมาร และพระองค์ไม่ต้องการให้ปวีณลาออก และในวันต่อมา พล.ต.ต. ปวีณได้รับการติดต่อจาก พล.อ.อ. สถิตย์พงษ์ สุขวิมล ราชเลขานุการในพระองค์ และได้รับข้อเสนอทางเลือก ระหว่างตำแหน่งรองผู้บัญชาการตำรวจสอบสวนกลาง รับผิดชอบคดีลอบค้ามนุษย์ หรือตำแหน่งในหน่วยงานในพระองค์ ปวีณยังคงอยากเป็นตำรวจ จึงแจ้งต่อพล.อ.อ. สถิตย์พงษ์ ว่า "ต้องการทำงานเกี่ยวกับการค้ามนุษย์ต่อไป"
12 พฤศจิกายน พ.ศ. 2558 พล.ต.ต. ปวีณเดินทางไปสำนักงานตำรวจแห่งชาติและลงนามในเอกสารเพิกถอนใบลาออก แต่ในวันต่อมาเมื่อเขาไปพบพล.ต.อ. จักรทิพย์ ชัยจินดา ผู้บัญชาการตำรวจแห่งชาติ กลับได้รับคำบอกกล่าวให้ลาออกและอยู่เงียบ ๆ และได้รับคำบอกในทำนองเดียวกัน จากพล.ต.อ. จุมพล มั่นหมาย ผู้ใกล้ชิดสมเด็จพระบรมโอรสาธิราชฯ ในขณะนั้น พล.ต.ต. ปวีณมึนงงจึงพยายามติดต่อ พล.อ.อ. สถิตย์พงษ์ สุขวิมล แต่ก็ติดต่อไม่ได้อีกต่อไป
พล.ต.ต. ปวีณกังวลว่าเขาอาจถูกยัดข้อหาหมิ่นพระบรมเดชานุภาพ เนื่องจากไม่ยอมเลือกทำงานภายใต้สมเด็จพระบรมโอรสาธิราชฯ ปวีณจึงรีบเดินทางกลับภูเก็ต และเดินทางออกจากประเทศไทยไปยังประเทศสิงคโปร์ในวันที่ 16 พฤศจิกายน 2558 และเดินทางถึงประเทศออสเตรเลียในฐานะผู้ลี้ภัยในวันที่ 5 ธันวาคม พ.ศ. 2558
เกียรติคุณ > รางวัล > ระหว่างรับราชการตำรวจ

พ.ศ. 2537 - ข้าราชการพลเรือนดีเด่น ได้รับเข็มเชิดชูเกียรติข้าราชการพลเรือนดีเด่น (ครุฑทองคำ) จากชวน หลีกภัย นายกรัฐมนตรี
พ.ศ. 2554 - ปราบปรามยาเสพติดดีเด่น สำนักงานตำรวจแห่งชาติ ประจำปี พ.ศ. 2554
พ.ศ. ไม่ปรากฏ - พนักงานสอบสวนดีเด่น สำนักงานตำรวจแห่งชาติ 3 ปีติดต่อกัน
เกียรติคุณ > รางวัล > ระหว่างลี้ภัย

พ.ศ. 2565 - รางวัลจิตร ภูมิศักดิ์ ด้านสิทธิมนุษยชน ประจำปี พ.ศ. 2565 โดย สภานิสิตจุฬาลงกรณ์มหาวิทยาลัย และมูลนิธิจิตร ภูมิศักดิ์
เกียรติคุณ > เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2530 –  เหรียญราชการชายแดน (ช.ด.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
บุคคลที่เกิดในปี พ.ศ. 2472

ด้านล่างนี้เป็นบุคคลที่เกิดในปี พ.ศ. 2472
มกราคม

15 มกราคม - มาร์ติน ลูเทอร์ คิง จูเนียร์ ศาสนาจารย์และนักต่อสู้เพื่อสิทธิพลเมืองชาวแอฟริกัน-อเมริกัน (เสียชีวิต 4 เมษายน พ.ศ. 2511)
20 มกราคม - เจ้าชายอันโตนีแห่งบูร์บง-ซิซิลีทั้งสอง พระโอรสในเจ้าชายกาเบรียลแห่งบูร์บง-ซิซิลีทั้งสอง (สิ้นพระชนม์ 11 พฤศจิกายน พ.ศ. 2562)
25 มกราคม - เบนนี กอลสัน นักแซกโซโฟนแจ๊ส นักแต่งเพลง นักเรียบเรียงเสียงประสาน และนักดนตรีชาย ชาวอเมริกัน
กุมภาพันธ์

10 กุมภาพันธ์ - เจอร์รี โกลด์สมิธ นักแต่งดนตรีประกอบภาพยนตร์ชาวอเมริกัน (เสียชีวิต 21 กรกฎาคม พ.ศ. 2547)
21 กุมภาพันธ์ - กฤช สังขทรัพย์ อดีตรัฐมนตรีช่วยว่าการกระทรวงเกษตรและสหกรณ์ของไทย และอดีตสมาชิกสภาผู้แทนราษฎรจังหวัดเลย (เสียชีวิต 5 กันยายน พ.ศ. 2524)
26 กุมภาพันธ์ - กลอเรีย ดอว์น (นักแสดง) นักแสดงและนักร้องหญิงชาวออสเตรเลีย (เสียชีวิต 2 เมษายน พ.ศ. 2521)
มีนาคม

1 มีนาคม - ทูล ทองใจ นักร้องเพลงไทยสากลชาวไทย (เสียชีวิต 1 กุมภาพันธ์ พ.ศ. 2538)
16 มีนาคม - สินีนาฏ โพธิเวส นักแสดงและนักพากย์หญิงชาวไทย (เสียชีวิต 5 กรกฎาคม พ.ศ. 2560)
เมษายน

19 เมษายน - เลดีพาเมลา ฮิกส์ ธิดาของหลุยส์ เมานต์แบ็ตเทน เอิร์ลเมานต์แบ็ตเทนแห่งพม่า
พฤษภาคม

2 พฤษภาคม - ชลูด นิ่มเสมอ ศิลปินแห่งชาติสาขาทัศนศิลป์ ประจำปี พ.ศ. 2541 (เสียชีวิต 4 มิถุนายน พ.ศ. 2558)
4 พฤษภาคม - ออดรีย์ เฮปเบิร์น นักแสดงหญิงชาวอังกฤษเชื้อสายดัตช์ (เสียชีวิต 20 มกราคม พ.ศ. 2536)
19 พฤษภาคม - แจ็ค วอล์กเกอร์ นักอุตสาหกรรมและนักธุรกิจ เจ้าของและผู้อุปถัมภ์สโมสรฟุตบอลแบล็กเบิร์นโรเวอส์ (เสียชีวิต 17 สิงหาคม พ.ศ. 2543)
22 พฤษภาคม - เจ้าดวงเดือน ณ เชียงใหม่ เจ้านายฝ่ายเหนือและนักสังคมสงเคราะห์หญิงชาวไทย (ถึงแก่กรรม 2 มกราคม พ.ศ. 2566)
24 พฤษภาคม - ส.พลายน้อย นักเขียนและศิลปินแห่งชาติสาขาวรรณศิลป์ ประจำปี พ.ศ. 2553 (ถึงแก่กรรม 6 กรกฎาคม พ.ศ. 2565)
มิถุนายน

4 มิถุนายน - กาโรโลส ปาปุลยัส อดีตประธานาธิบดีกรีซ (ถึงอสัญกรรม 26 ธันวาคม พ.ศ. 2564)
12 มิถุนายน - อันเนอ ฟรังค์ ชาวเยอรมันเชื้อสายยิว ผู้เขียนบันทึกประจำวันซึ่งต่อมาได้รับการตีพิมพ์เป็นหนังสือ (เสียชีวิต เดือนมีนาคม พ.ศ. 2488)
15 มิถุนายน - หม่อมเจ้าสุรฉัตร ฉัตรชัย หม่อมเจ้าชาย พระโอรสในพระเจ้าบรมวงศ์เธอ กรมพระกำแพงเพชรอัครโยธิน (ถึงชีพิตักษัย 27 สิงหาคม พ.ศ. 2536)
17 มิถุนายน - เพ็ญศรี พุ่มชูศรี นักร้องหญิงและศิลปินแห่งชาติ สาขาศิลปะการแสดง ประจำปี พ.ศ. 2534 (เสียชีวิต 14 พฤษภาคม พ.ศ. 2550)
กรกฎาคม

5 กรกฎาคม - จิมมี่ คาร์รัทเธอร์ นักมวยสากลชาวออสเตรเลีย และแชมป์โลกคนแรกของออสเตรเลีย (เสียชีวิต 15 สิงหาคม พ.ศ. 2533)
13 กรกฎาคม - เคร่ง สุวรรณวงศ์ อดีตนายกเทศมนตรีเทศบาลนครหาดใหญ่ (เสียชีวิต 27 พฤษภาคม พ.ศ. 2563)
28 กรกฎาคม - แจ็กเกอลีน เคนเนดี โอนาสซิส สุภาพสตรีหมายเลขหนึ่งของสหรัฐ ภริยาของจอห์น เอฟ. เคนเนดี ประธานาธิบดีคนที่ 35 ของสหรัฐ (เสียชีวิต 19 พฤษภาคม พ.ศ. 2537)
สิงหาคม

11 สิงหาคม - จำรัส เขมะจารุ อดีตองคมนตรีและอดีตประธานศาลฎีกา (อสัญกรรม 14 พฤษภาคม พ.ศ. 2558)
19 สิงหาคม - พระครูอนุศาสน์กิจจาทร (เขียว กิตฺติคุโณ) พระเกจิอาจารย์ชาวไทย (มรณภาพ 2 พฤศจิกายน พ.ศ. 2565)
24 สิงหาคม - ยัสเซอร์ อาราฟัต อดีตประธานาธิบดี รัฐปาเลสไตน์ (อสัญกรรม 11 พฤศจิกายน พ.ศ. 2547)
กันยายน

10 กันยายน - อาร์โนลด์ พาล์มเมอร์ นักกอล์ฟชายชาวอเมริกัน (เสียชีวิต 25 กันยายน พ.ศ. 2559)
20 กันยายน - หม่อมราชวงศ์กัลยาณกิติ์ กิติยากร พระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (อนิจกรรม 15 พฤษภาคม พ.ศ. 2530)
พฤศจิกายน

12 พฤศจิกายน - เกรซ เคลลี นักแสดงภาพยนตร์ชาวอเมริกัน ผู้ได้รับรางวัลออสการ์ พระชายาในเจ้าชายแรนีเยที่ 3 องค์อธิปัตย์แห่งโมนาโก และพระมารดาในเจ้าชายอาลแบร์ที่ 2 องค์อธิปัตย์แห่งโมนาโก (สิ้นพระชนม์ 14 กันยายน พ.ศ. 2525)
ธันวาคม

3 ธันวาคม - ประภาพันธุ์ กรโกสียกาจ อดีตหม่อมเจ้าหญิง พระธิดาในพระเจ้าวรวงศ์เธอ กรมหมื่นภาณุพงศ์พิริยเดช (ถึงชีพิตักษัย 24 มีนาคม พ.ศ. 2563)
27 ธันวาคม - หม่อมเจ้าปุสาณ สวัสดิวัตน์ หม่อมเจ้าชาย พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ (ถึงชีพิตักษัย 6 มิถุนายน พ.ศ. 2567)
ดูเพิ่ม

บุคคลที่เกิดในปี พ.ศ. 2480
บุคคลที่เกิดในปี พ.ศ. 2479
บุคคลที่เกิดในปี พ.ศ. 2478
บุคคลที่เกิดในปี พ.ศ. 2477
บุคคลที่เกิดในปี พ.ศ. 2476
บุคคลที่เกิดในปี พ.ศ. 2475
บุคคลที่เกิดในปี พ.ศ. 2474
บุคคลที่เกิดในปี พ.ศ. 2473
บุคคลที่เกิดในปี พ.ศ. 2471
บุคคลที่เกิดในปี พ.ศ. 2475

ด้านล่างนี้เป็นบุคคลที่เกิดในปี พ.ศ. 2475
มกราคม

5 มกราคม - อุมแบร์โต เอโก นักเขียนชาวอิตาลี (ถึงแก่กรรม 19 กุมภาพันธ์ พ.ศ. 2559)
9 มกราคม - กฤษฎา อรุณวงษ์ ณ อยุธยา สถาปนิก และอดีตผู้ว่าราชการกรุงเทพมหานคร (ถึงแก่กรรม 12 มกราคม พ.ศ. 2553)
กุมภาพันธ์

5 กุมภาพันธ์ - เชซาเร มัลดีนี นักฟุตบอลและผู้จัดการทีมฟุตบอลชาวอิตาลี (ถึงแก่กรรม 3 เมษายน พ.ศ. 2559)
12 กุมภาพันธ์ - เจ้าหญิงอัสตริดแห่งนอร์เวย์ เจ้าหญิงแห่งนอร์เวย์ พระเชษฐภคินีใน สมเด็จพระราชาธิบดีฮารัลด์ที่ 5 แห่งนอร์เวย์
มีนาคม

1 มีนาคม - สุวรรณี สุคนธา นักเขียนชาวไทย (ถึงแก่กรรม 3 กุมภาพันธ์ พ.ศ. 2527)
24 มีนาคม - พระญาณสิทธาจารย์ (วิ.) พระสงฆ์ชาวไทย (มรณภาพ 12 พฤษภาคม พ.ศ. 2558)
เมษายน

1 เมษายน - ฉัตรชัย วิเศษสุวรรณภูมิ นักเขียนนามปากกา พนมเทียน ศิลปินแห่งชาติสาขาวรรณศิลป์ (ถึงแก่กรรม 21 เมษายน พ.ศ. 2563)
4 เมษายน - แอนโทนี เพอร์คินส์ นักแสดงชาวอเมริกัน (ถึงแก่กรรม 12 กันยายน พ.ศ. 2535)
5 เมษายน - อดุลย์ ดุลยรัตน์ นักแสดงและผู้กำกับภาพยนตร์ชาวไทย (ถึงแก่กรรม 12 พฤษภาคม พ.ศ. 2559)
8 เมษายน - สมเด็จพระราชาธิบดีอิสกันดาร์ ยังดี เปอร์ตวน อากง พระองค์ที่ 9 แห่งมาเลเซีย (สวรรคต 22 มกราคม พ.ศ. 2553)
28 เมษายน - พระญาณวิศิษฏ์ (ทอง จนฺทสิริ) พระสงฆ์ชาวไทย (มรณภาพ 16 มีนาคม พ.ศ. 2559)
28 เมษายน - สกุล  ศรีพรหม นักการเมืองชาวไทย (ถึงแก่อนิจกรรม 2 พฤษภาคม พ.ศ. 2547)
พฤษภาคม

9 พฤษภาคม - เจ้าหญิงมาร์การิตาแห่งไลนิงเงิน (สิ้นพระชนม์ 16 มิถุนายน 2539)
15 พฤษภาคม - พลเอกชวลิต ยงใจยุทธ อดีตนายกรัฐมนตรีไทย
20 พฤษภาคม - ณรงค์ วงษ์สวรรค์ ('รงค์ วงษ์สวรรค์) นักเขียนชาวไทย (ถึงแก่กรรม 15 มีนาคม พ.ศ. 2552)
มิถุนายน

7 มิถุนายน - สีเทา เพ็ชรเจริญ นักแสดงตลกชาวไทย (ถึงแก่กรรม 17 ตุลาคม พ.ศ. 2559)
กรกฎาคม

1 กรกฎาคม - อำนวย วีรวรรณ นักการเมืองชาวไทย (ถึงแก่กรรม 18 เมษายน พ.ศ. 2566)
9 กรกฎาคม - ดอนัลด์ รัมส์เฟลด์ นักการเมืองชาวอเมริกา (ถึงแก่กรรม 29 มิถุนายน พ.ศ. 2564)
21 กรกฎาคม - ชนะ ศรีอุบล นักแสดงชาวไทย (ถึงแก่กรรม 1 กุมภาพันธ์ พ.ศ. 2539)
สิงหาคม

5 สิงหาคม - ประเวศ วะสี นักวิชาการาวไทยและผู้ได้รับรางวัลแมกไซไซ
9 สิงหาคม - อานันท์ ปันยารชุน อดีตนายกรัฐมนตรีไทยและผู้ได้รับรางวัลแมกไซไซ
12 สิงหาคม - สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในพระบาทสมเด็จพระวชิรเกล้าเจ้าอยู่หัว
19 สิงหาคม - บรรหาร ศิลปอาชา อดีตนายกรัฐมนตรีคนที่ 21 แห่งราชอาณาจักรไทย
กันยายน

6 กันยายน - พิจิตร กุลละวณิชย์ อดีตผู้ช่วยผู้บัญชาการทหารบกและรองผู้บัญชาการทหารสูงสุด
ตุลาคม

25 ตุลาคม - เปลื้อง ฉายรัศมี ศิลปินแห่งชาติ ปี พ.ศ. 2529 (ถึงแก่กรรม 2 ธันวาคม พ.ศ. 2550)
พฤศจิกายน

4 พฤศจิกายน - ท่านผู้หญิงนิรมล สุริยสัตย์ นักการเมืองและนักธุรกิจชาวไทย (ถึงแก่กรรม 5 เมษายน พ.ศ. 2545)
29 พฤศจิกายน - ชาก ชีรัก นักการเมืองชาวฝรั่งเศส (ถึงแก่อสัญกรรม 26 กันยายน พ.ศ. 2562)
ดูเพิ่ม

บุคคลที่เกิดในปี พ.ศ. 2480
บุคคลที่เกิดในปี พ.ศ. 2479
บุคคลที่เกิดในปี พ.ศ. 2478
บุคคลที่เกิดในปี พ.ศ. 2477
บุคคลที่เกิดในปี พ.ศ. 2476
บุคคลที่เกิดในปี พ.ศ. 2474
บุคคลที่เกิดในปี พ.ศ. 2473
บุคคลที่เกิดในปี พ.ศ. 2472
บุคคลที่เกิดในปี พ.ศ. 2471
ผจญภัยแดนมหัศจรรย์ เอลโดราโด้

| ผจญภัยแดนมหัศจรรย์ เอลโดราโด้ |
| --- | --- |
ใบปิดภาพยนตร์
กำกับ: Eric "Bibo" Bergeron Don Paul
เขียนบท: Philip LaZebnik
บทภาพยนตร์: Ted Elliott Terry Rossio
เนื้อเรื่อง: Hugh Thomas (book)
อำนวยการสร้าง: Brook Breton Bonne Radford
นักแสดงนำ: Kevin Kline Kenneth Branagh Armand Assante Edward James Olmos Rosie Perez  and Jim Cummings
ตัดต่อ: John Carnochan Dan Molina
ดนตรีประกอบ: 'Songs: Elton John Tim Rice  (lyrics) Score: Hans Zimmer John Powell
บริษัทผู้สร้าง: ดรีมเวิกส์แอนิเมชัน 
ผู้จัดจำหน่าย: ดรีมเวิกส์
วันฉาย: 31 มีนาคม ค.ศ. 2000 (2000-03-31)
ความยาว: 89 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 95 ล้านดอลลาร์สหรัฐ
ทำเงิน: ในประเทศ: $50,863,742 ต่างประเทศ:  $25,568,985 ทั่วโลก: $76,432,727
ผจญภัยแดนมหัศจรรย์ เอลโดราโด้ เป็นภาพยนตร์แอนิเมชั่นตลกของอเมริกา ปี ค.ศ. 2000 โดยดรีมเวิกส์ คุณสมบัติของเสียงเพลงซาวนด์แทรกซ์ โดยเอลตัน จอห์น และทิม ไรซ์ ทีมนักดนตรีจากเดอะ ไลออนคิง
เนื้อเรื่องย่อ

ที่สเปนปี 1519 ทั้งสองนักต้มตุ๋น ชื่อ มิเกล (พากย์โดย Kenneth Branagh) และ ทูลิโอ (พากย์โดย Kevin Kline) ได้ชนะลูกเต๋าที่จะไปยังนครแห่งทองคำชื่อ เอลโดราโด้ พวกเขากล่าวหาว่าทั้งคู่ได้โกง ทั้งคู่ได้วิ่งหนีจากพวกทหารและไปหลบที่ถัง และถูกนำขึ้นไปบนเรือ ในตอนกลางคืนทั้งคู่จะหลบหนีแต่ได้พบกับลูกเรือที่อยู่บนเรือและถูกจับไปพิพากษาให้กับ เอร์นัน กอร์เตส (พากย์โดย Jim Cummings) เขาเป็นนักทำแผนที่ เขาจะเดินทางไปพิชิตโลกใหม่ และเขาสั่งให้จับทั้งคู่ไปขังที่เรือ ทั้งคู่หาทางหนีออกจากเรือแต่ไม่มีทางออกเลย มิเกลคิดได้ว่าแอปเปิลนี้จะล่อ อัลติโว ซึ่งเป็นม้าของกอร์เตส เพื่อที่จะเอากุญแจในการตอบแทน และได้ม้ามาร่วมทีมอีกตัว เมื่อทั้งคู่ออกมาจากเรือแล้วได้มาเจอเกาะแห่งหนึง มิเกลดูแผนที่เขามองหน้าตรงป่าและเขาเลยคิดว่าเป็น ดินแดนแห่งนครทองคำแห่งนี้แน่นอน ทั้งคู่ได้เดินทางผ่านป่าตลอดทุกพื้นที่ตามเครื่องหมายในแผนที่ และแล้วทั้งคู่ได้เจอศิลาใหญ่โตรูปคนขี่ม้า ทันใดนั้นหญิงสาววิ่งหนีจากน้ำตก เธอชื่อ เชล (พากย์โดย Rosie Perez) และได้เห็นทหารที่ติดตามเธอ เพราะเธอขโมยของจากวิหาร
พวกเขาเจอหัวหน้าทานนาบ็อค (พากย์โดย Edward James Olmos) และนักเวทย์ชั้นสูง เซกัลคาน (พากย์โดย Armand Assante) ในขณะที่ทานนาบ็อค ต้องรับอย่างอบอุ่น พวกเขาไปยังเมืองและเชื่อมั่นในพลังของพระเจ้าของพวกเขา
เซกัลคานได้คิดทำลายชาวเมืองโดยแผนของเขา โดยจะให้ผู้ช่วยได้ปรุงตำราต่าง ๆ ในขณะนั้นผู้ช่วยได้ปรุงส่วมผสมต่างๆอยู่ เซกัลคานได้เตะผู้ช่วยของเขาลงในบ่อปรุงยาส่วมผสมและปลุกรูปปั้นเสือจากัวร์ขนาดยักษ์มาโจมตีชาวเมือง พอสักพักเซกัลคานได้หยุดการควบคุมของการโจมรูปปั้นเสือจากัวร์ยักษ์ เป็นโอกาสที่ทั้งคู่ได้แผนทะเลาะกันและชกไปที่หน้าของเขาและทั้งคู่ช่วยกันมัดด้วยเถาวัลย์ และเขาเริ่มปลุกรูปปั้นเสือจากัวร์อีกครั้งและกระโดดสู่ผา และตกไปที่หลุมน้ำวน เซกัลคานได้โผล่ที่น้ำตกและไปเจอกับทหารสเปนที่เขาคิดว่าเป็นพระเจ้า และนำทางพวกเขาเอลโดราโด้ แล้ววันหนึ่งทั้งคู่ได้เริ่มออกจากนครทองคำด้วยทองคำเยอะมากมาย แต่แล้วพวกทหารในเอลโดราโด้แจ้งให้หัวหน้าทานาบ็อคทราบว่า เซลกัลคานยังไม่ตายพร้อมกับทหารสเปนและจะหาทางที่จะกำจัดเมืองเอลโดราโด้ให้พังย่อยยับ ทูลิโอได้แผนดีที่เขาจะทำลายเสาที่หน้าประตูทางออก และเสาก็พังลงมาทำให้เรือกระจายทำให้ทองคำทั้งหมดหายไป พวกเขาได้เห็นเซกัลคานและพวกทหารสเปนมาถึงที่นี่จนทั้ง 4 คนหลบซ่อนที่หลังก้อนหิน แต่เซกัลคานเสียใจที่หินได้ปิดทางเข้าไว้ทำให้ คอร์เตสเข้าใจผิดและจับตัวเขา และพวกเขาได้เริ่มการเดินทางครั้งใหม่
ผู้พากย์เสียง

Kevin Kline - ทูลิโอ
Kenneth Branagh - มิเกล
Rosie Perez - Chel
Armand Assante - Tzekel-Kan
Edward James Olmos - Chief Tannabok
Jim Cummings - เอร์นัน กอร์เตส / Additional Voices
Tobin Bell - Zaragoza
Frank Welker - Altivo
ดูเพิ่ม

เว็บไซต์อย่างเป็นทางการ
The Road to El Dorado ที่บิกการ์ตูนเดตาเบส
The Road to El Dorado ที่อินเทอร์เน็ตมูวีเดตาเบส
The Road to El Dorado ที่ออลมูวี
The Road to El Dorado ที่รอตเทนโทเมโทส์
ประเทศคูเวตในโอลิมปิกฤดูร้อน 2012

ประเทศคูเวต เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ผู้ได้รับเหรียญรางวัล

| เหรียญ | นักกีฬา | ชนิดกีฬา | รายการ | วันที่ |
| --- | --- | --- | --- | --- |
| 3 ! ทองแดง | Fehaid Al-Deehani | ยิงปืน | Men's trap | 6 สิงหาคม |
บุคคลที่เกิดในปี พ.ศ. 2473

ด้านล่างนี้เป็นบุคคลที่เกิดในปี พ.ศ. 2473
มกราคม

24 มกราคม – พระคาร์ดินัลไมเกิ้ล มีชัย กิจบุญชู อัครมุขนายกกิตติคุณมิสซังโรมันคาทอลิกรุงเทพฯ
26 มกราคม – หม่อมหลวงศรีฟ้า มหาวรรณ ศิลปินแห่งชาติ สาขาวรรณศิลป์ประจำปี พ.ศ. 2539 (ถึงแก่กรรม 17 เมษายน พ.ศ. 2556)
กุมภาพันธ์

18 กุมภาพันธ์ – พระครูธรรมสรคุณ (เขียน ขนฺธสโร) เจ้าอาวาสวัดกะทิง (มรณภาพ 28 เมษายน พ.ศ. 2555)
มีนาคม

17 มีนาคม – เจมส์ เออร์วิน นักบินอวกาศชาวอเมริกัน (เสียชีวิต พ.ศ. 2534)
24 มีนาคม – สตีฟ แม็กควีน นักแสดงชาวอเมริกัน (เสียชีวิต พ.ศ. 2523)
เมษายน

5 เมษายน – วาทิน ปิ่นเกลียว นักวาดการ์ตูนชาวไทย (เสียชีวิต 4 ตุลาคม พ.ศ. 2558)
พฤษภาคม

21 พฤษภาคม – สมเด็จพระราชินีอชี เคซัง โชเดน วังชุก พระบรมอัยยิกาเจ้าแห่งภูฏาน
มิถุนายน

9 มิถุนายน – เจ้าหญิงรัญฮิลด์แห่งนอร์เวย์ เจ้าหญิงแห่งนอร์เวย์ (สิ้นพระชนม์ พ.ศ. 2555) พระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์
สิงหาคม

5 สิงหาคม – นีล อาร์มสตรอง นักบินอวกาศชายชาวอเมริกัน (เสียชีวิต พ.ศ. 2555)
12 สิงหาคม – จอร์จ โซรอส นักธุรกิจชาวอเมริกัน
21 สิงหาคม – เจ้าหญิงมาร์กาเรต เคาน์เตสแห่งสโนว์ดอน พระราชธิดาในสมเด็จพระเจ้าจอร์จที่ 6 เป็นพระขนิษฐาในสมเด็จพระราชินีนาถเอลิซาเบธที่ 2 แห่งสหราชอาณาจักร
30 สิงหาคม – วอร์เรน บัฟเฟตต์ นักลงทุนชาวอเมริกัน ได้รับการจัดอันดับให้เป็นบุคคลที่ร่ำรวยที่สุดในโลกในช่วงครึ่งปีแรกของปี ค.ศ. 2008
กันยายน

25 กันยายน –
จิตร ภูมิศักดิ์ นักประพันธ์ (ถึงแก่กรรม 5 พฤษภาคม พ.ศ. 2509)
สุรพล สมบัติเจริญ ราชาเพลงลูกทุ่ง (ถึงแก่กรรม 16 สิงหาคม พ.ศ. 2511)
ตุลาคม

1 ตุลาคม – ริชาร์ด แฮร์ริส นักแสดงชาวไอริช (ถึงแก่กรรม 25 ตุลาคม พ.ศ. 2545)
17 ตุลาคม – ศักดิ์ศรี แย้มนัดดา นักวิชาการชาวไทย (ถึงแก่กรรม 3 มกราคม พ.ศ. 2545)
31 ตุลาคม – ไมเคิล คอลลินส์ นักบินอวกาศชาวอเมริกัน
พฤศจิกายน

2 พฤศจิกายน –
หม่อมราชวงศ์อดุลกิติ์ กิติยากร (สิ้นพระชนม์ 5 พฤษภาคม พ.ศ. 2547)
จุรี โอศิริ ศิลปินแห่งชาติ สาขาศิลปะการแสดง (เสียชีวิต 24 มกราคม พ.ศ. 2555)
12 พฤศจิกายน – ศรีสุดา รัชตะวรรณ นักร้องวงดนตรีกรมประชาสัมพันธ์และสุนทราภรณ์ (เสียชีวิต 1 สิงหาคม พ.ศ. 2548)
15 พฤศจิกายน – โรแบร์ โดฮัง อดีตแชมป์โลกมวยสากลชาวฝรั่งเศส
16 พฤศจิกายน – ชินัว อาเชเบ นักเขียนและกวีชาวไนจีเรีย (เสียชีวิต 21 มีนาคม พ.ศ. 2556)
ธันวาคม

31 ธันวาคม –
นริศ อารีย์ นักร้องเพลงลูกกรุงชาวไทย (เสียชีวิต 30 กันยายน พ.ศ. 2554)
ไสว ประพันธ์ นักแสดงเพลงชาวไทย (เสียชีวิต 4 กุมภาพันธ์ พ.ศ. 2554)
ดูเพิ่ม

บุคคลที่เกิดในปี พ.ศ. 2480
บุคคลที่เกิดในปี พ.ศ. 2479
บุคคลที่เกิดในปี พ.ศ. 2478
บุคคลที่เกิดในปี พ.ศ. 2477
บุคคลที่เกิดในปี พ.ศ. 2476
บุคคลที่เกิดในปี พ.ศ. 2475
บุคคลที่เกิดในปี พ.ศ. 2474
บุคคลที่เกิดในปี พ.ศ. 2472
บุคคลที่เกิดในปี พ.ศ. 2471
บีโรโบคาบูทัก

| บีโรโบคาบูทัก |
| --- | --- |
ประเภท: Tokusatsu Metal Hero Comedy
สร้างโดย: Toei
แสดงนำ: Futami Kazuki Miyabi Kimura Yuka Koide Kageki Shimoda
ประเทศแหล่งกำเนิด: Japan
จำนวนตอน: 52
การผลิต
ความยาวตอน: 30 minutes
ออกอากาศ
เครือข่าย: TV Asahi
ออกอากาศ: February 23, 1997 – March 1, 1998
บีโรโบคาบูทัก หรือ หุ่นแมลงแปลงร่างคาบูทัก (ญี่ปุ่น: ビーロボカブタック; โรมาจิ: Bī Robo Kabutakku) เป็นละครโทคุซัทสึชุดเมทัลฮีโร่ลำดับที่ 16 ออกอากาศครั้งแรกเมื่อวันที่ 23 กุมภาพันธ์ พ.ศ. 2540 จนถึงวันที่ 1 มีนาคม พ.ศ. 2541 ออกอากาศทุกวันอาทิตย์เวลา 8.00 - 8.30น. ทางสถานีโทรทัศน์ทีวีอาซาฮิ มีจำนวนตอนทั้งหมด 52 ตอน
ในประเทศไทยได้รับลิขสิทธิ์จัดจำหน่ายรูปแบบวีซีดีโดยบริษัท ทีไอจีเอ (TIGA) จำกัด ในชื่อว่า หุ่นยนต์แมลงแปลงร่างคาบูทัค
เรื่องย่อ

ครอบครัวโคเอนจิได้ย้ายมาอยู่ที่เมืองอาซาฮิ เมืองที่หุ่นยนต์อาศัยร่วมกับมนุษย์ ต่อมา..โคเอนจิ ยูซุรุลูกชายคนเดียวของบ้านโคเอนจิได้พบว่ามีบีโรโบที่ชื่อว่าคาบูทักโผล่ออกมาจากแคปซูลประหลาดที่ปนมากับสัมภาระของเขา คาบูทักได้ฉายภาพ 3 มิติให้ยูซุรุดู และภาพที่ปรากฏต่อหน้ายูซูรุนั่นก็คือ ดร.โคเอนจิ โซระฮิโกะ ซึ่งเป็นปู่ของยูซุรุ ที่ได้หายสาบสูญไป โดยบอกให้ยูซุรุร่วมมือกับคาบูทัก เพื่อช่วยค้นหาสตาร์พีช ดวงดาวมหัศจรรย์ ซึ่งจะมี 13 ชิ้นที่อยู่ในโลกมนุษย์ หากหาพบจะสามารถขอพรพิเศษได้ ทำให้เหล่าบีโรโบทั้งหมดต้องออกตามหาสตาร์พีชกันต่อไป
ตัวละคร > บีโรโบ

บีโรโบ เป็นหุ่นยนต์ที่ทำมาจากต้นแบบของสัตว์และแมลง สร้างโดยโคเอ็นจิ โทระฮิโกะ ถูกสร้างขึ้นมาเพื่ออยู่ร่วมกับสังคมของมนุษย์และเฝ้ามองการมาของสตาร์พีซ มีชื่อเต็มคือ BEETLE ROBOT โดยมีคำย่อที่มาจากคำว่า "Bio Elementary Electronic & Transform Locomotive Eexivision Robot"
บีโรโบสามารถแปลงกายรูปแบบทั้ง 2 แบบคือ นอมอลโหมด บีโรโบรูปแบบแรกมีลักษณะเป็นสัตว์และรูปร่างตัวเล็ก และ ซูเปอร์โหมด ซึ่งเป็นร่างต่อสู้ โดยซูเปอร์โหมดบีโรโบจะสามารถแปลงร่างได้ด้วยตัวเองโดยใช้คำว่า "ซูเปอร์เชนจ์" (スーパーチェンジ) ในการเปลี่ยนร่างยกเว้นคาบุทักกับคุวาจิโร่ที่ต้องแปลงโหมดด้วย ยูโจคอมมานด์เดอร์ (友情コマンダー) ซึ่งเงื่อนไขในการเปลี่ยนร่างใช้รหัสคำว่า "เชนจ์ ซูเปอร์โหมด" (チェンジ・スーパーモード) แต่ว่ามีระยะเวลาจำกัดต่างกันไป ยกเว้นเทนโทริน่าที่ยังใช้ร่างซูเปอร์โหมดอยู่ตลอดเวลา
ยานรบสนับสนุน

ระดับความเร็ว: 350 กม.
สูง: 7 เมตร (นอมอลโหมด) / 12 เมตร (ซูเปอร์โหมด)
หนัก: 45 ตัน
สูง: 6.5 เมตร (นอมอลโหมด) / 10.8 เมตร (ซูเปอร์โหมด)
หนัก:  50 ตัน
สตาร์พีซ

สตาร์พีซคือชิ้นส่วนจากดวงดาวในอวกาศโดยสตาร์พีซจะถูกกระจัดกระจายไปโดยสตาร์พีซที่แท้จริงนั้นจะมี 13 ชิ้นโดยสตาร์พีซจะมีความสามารถในการขอพรเพื่อให้เป็นจริง
เมื่อสตาร์พีซเข้าไปในวัตถุต่างๆ ทำให้เกิดมีพลังพิเศษและวัตถุที่ไม่มีชีวิตทำให้กลายเป็นสิ่งมีชีวิตโดยสตาร์พีซแบ่งเป็น 2 รูปแบบคือรูปแบบโมโดคิ ซึ่งเป็นสตาร์พีซที่กลายเป็นทราย และสตาร์พีซของแท้จะมีลักษณะเป็นลูกแก้วสีเขียวและเมื่อขอพรจากสตาร์พีซไปแล้วลูกแก้วสตาร์พีซจะกลายเป็นแผ่นศิลารูปจักรราศีจากกลุ่มดาวต่างๆ